钦定古今图书集成/明伦汇编/闺媛典/第316卷 > 皇清四十九 > 韩汝舟妻陈氏
## 钦定古今图书集成/明伦汇编/闺媛典/第316卷 > 皇清四十九 > 韩汝舟妻陈氏

按《江都县志》：“陈氏，韩汝舟妻。家赤贫，姑林氏殁，翁日晟老疾痛痒，食息一赖於氏，且为之澣涤秽恶，十馀年，未尝稍懈。翁殁，夫亦死，无子。或劝改节，氏恸曰：‘我宁饿死，决不失节，尚有叔汝牧在，可延宗嗣也’。夫叔日暹嘉其志，养焉。氏事之如父。未几，汝牧亦死，氏号泣曰：‘翁姑丘墓，与祖茔窎远，今竟绝嗣，祭埽无人，吾何生为’！” 日暹乃迁葬其翁姑于祖墓侧，而以己子为日晟后。